**Špecifikácia predmetu zmluvy**

 **„Služby mobilného operátora“**

* zabezpečenie komplexných a ekonomicky výhodných mobilných telekomunikačných služieb operátora prostredníctvom virtuálnej privátnej siete, t.j. vytvorením vnútropodnikovej siete pre hlasové SIM karty objednávateľa, pripojenie účastníka do verejnej telefónnej siete, doplnkové verejné telekomunikačné služby a dodávka mobilných telekomunikačných zariadení pre objednávateľa;
* 1200 účastníckych SIM kariet; počas trvania zmluvy si objednávateľ vyhradzuje právo v závislosti od prevádzkovej potreby uvedený počet účastníckych SIM kariet upravovať;
* dodávka štandardných mobilných telefónov (ďalej len „MT“) a dátových zariadení mobilnej komunikácie v nasledovnom členení:
* mobilné telefóny vrátane štandardného príslušenstva (nabíjačka, dátový kábel): predpokladané množstvo čerpania počas trvania zmluvy: 800 kusov;
* dátové zariadenia: predpokladané množstvo čerpania počas trvania zmluvy: 100 kusov.

V rámci služieb mobilného operátora:

* bezplatné zriadenie virtuálnej privátnej siete (ďalej len „VPS“) a zabezpečenie mobilných hlasových služieb prostredníctvom VPS pre objednávateľa,
* zabezpečenie mobilných dátových služieb na hlasových aj dátových SIM kartách objednávateľa,
* služba DATA POOL v objeme 1000 GB dát čerpateľných súčasne všetkými hlasovými aj dátovými SIM kartami s možnosťou nastavenia limitu na jednotlivé SIM karty, po ktorého prečerpaní sa uplatní spomalenie dátového prenosu,
* pokrytie obyvateľstva Slovenskej republiky - úroveň pokrytia sieťou mobilných hlasových služieb minimálne 90 %,
* pokrytie obyvateľstva Slovenskej republiky - úroveň pokrytia sieťou mobilných dátových služieb a internetu technológiu minimálne 4G a vyššou minimálne 90 %,
* sekundová tarifikácia od prvej sekundy,
* jednotná cena volaní v akomkoľvek čase (nerozlišuje sa silná a slabá prevádzka a prevádzka cez víkend),
* pridelenie obchodného zástupcu a zamestnanca na Call centre mobilného operátora pre objednávateľa,
* zabezpečenie okamžitej informovanosti zo strany poskytovateľa v prípade plánovaných výpadkov telekomunikačných – mobilných služieb,
* možnosť použiť dátové zariadenie v SR a aj v zahraničí,
* možnosť využívať regulovaný roaming v rámci regulácie EÚ,
* možnosť zavedenia limitu roamingovej prevádzky.

V rámci bezplatných služieb mobilného operátora:

* bezplatné zriadenie Hlasovej virtuálnej privátnej siete,
* zabezpečenie bezplatnej info linky,
* súhrnná elektronická faktúra vo formáte .pdf za jednotlivé SIM karty,
* poskytovanie súhrnného elektronického podrobného rozpisu hovorov a správ vo formáte .xlsx na jednotlivé SIM karty za fakturačné obdobie,
* možnosť vytvárať profily vo VPS pre jednotlivé SIM karty – možnosť obmedziť/nastaviť reštrikcie hovorov podľa smeru, času, telefónnych čísel,
* možnosť obmedziť volania na konkrétne smery volaní alebo konkrétne telefónne čísla,
* zriadenie novej SIM karty,
* aktivácia novej SIM karty,
* výmena SIM karty,
* zmena užívateľa telefónneho čísla,
* poskytovanie PIN, PUK, PIN2, PUK2 kódu k jednotlivým SIM kartám podľa potreby,
* pridelenie uceleného číselného radu telefónnych čísiel,
* služba odkazová schránka,
* telefonické zablokovanie a odblokovanie SIM karty,
* presmerovanie hovorov,
* blokovanie odchádzajúcich hovorov,
* konferenčný hovor,
* utajenie mobilného čísla,
* začiatok a koniec fakturačného mesiaca sa bude zhodovať s kalendárnym mesiacom, tzn. začínať bude prvý deň kalendárneho mesiaca a končiť posledný deň kalendárneho mesiaca,
* opis faktúry,
* prenos existujúcich telefónnych čísiel do siete úspešného uchádzača,
* zaslanie SMS správ o zmene mobilného operátora (v prípade zmeny mobilného operátora) na všetky existujúce účastnícke čísla objednávateľa,
* zabezpečenie hlasovej správy pre volajúcich na účastnícke čísla objednávateľa o zmene mobilného operátora (v prípade zmeny mobilného operátora),
* uhradenie prípadného zostatku finančného záväzku objednávateľa voči predchádzajúcemu poskytovateľovi verejných telekomunikačných služieb v plnej výške na náklady mobilného operátora,
* iné doplnkové služby podľa aktuálnej ponuky mobilného operátora,
* riešenie informovanosti zo strany mobilného operátora v prípade plánovaných výluk, výpadkov mobilných elektronických komunikačných služieb (napr. výpadkov služieb volaní, dátových služieb), chybovosti „billingu“ - ekonomického systému pre spracovanie fakturačných dokladov pre objednávateľa a nedostupnosti poskytovaných mobilných služieb,
* prístup k portálu mobilného operátora - portál bude obsahovať aktuálnu evidenciu služieb využívaných objednávateľom v členení podľa užívateľov a všetky podstatné informácie o užívateľovi, vrátane aktuálne využívaného koncového zariadenia mobilnej komunikácie.

Požiadavky pre mobilné telefóny a dátové zariadenia:

* súčasťou predmetu plnenia je dodávka štandardných mobilných telefónov (ďalej len „MT“) a dátových zariadení; objednávateľ požaduje k jednotlivým SIM kartám vo VPS dodať mobilné telekomunikačné zariadenia vrátane štandardného príslušenstva v originálnom balení za zvýhodnenú cenu 1€ s DPH,
* objednávateľ môže požiadať o zariadenie pre mobilný internet „dátové zariadenie/modem“ komunikujúce s PC cez USB port; dátové zariadenia musia podporovať (driver, software, atď.) operačný systém Microsoft Windows,
* záručný servis mobilných telefónov a dátových zariadení, s vyzdvihnutím chybného zariadenia kuriérom, poskytnutím bezplatného zariadenia počas opravy, a doručením opraveného zariadenia kuriérom.

**Typy požadovaných účastníckych programov:**

Program A (250 ks) obsahuje:

* mesačný poplatok za SIM kartu zaradenú vo VPS,
* neobmedzené volania v rámci VPS,
* neobmedzené volania v rámci všetkých národných pevných aj mobilných sietí v SR,
* neobmedzené volania do pevných a mobilných sietí v krajinách EÚ,
* neobmedzené SMS a MMS v SR aj v krajinách EÚ,
* služby CLIP, CLIR, Roaming,
* internet v mobile s objemom predplatených dát 10 GB,
* po vyčerpaní predplatených dát zníženie prenosovej rýchlosti bez ďalšieho spoplatnenia prenesených dát,
* zaslanie SMS správ o zmeškaných hovoroch v prípade nedostupnosti siete alebo vypnutého mobilného telefónu

Program B (550 ks) obsahuje:

* mesačný poplatok za SIM kartu zaradenú vo VPS,
* neobmedzené volania v rámci VPS,
* neobmedzené volania v rámci všetkých národných pevných aj mobilných sietí v SR, volanie mimo siete SR žiadame zablokovať,
* neobmedzené SMS a MMS v SR,
* služby CLIP, CLIR, Roaming,
* internet v mobile s objemom predplatených dát 5 GB,
* po vyčerpaní predplatených dát zníženie prenosovej rýchlosti bez ďalšieho spoplatnenia prenesených dát,
* zaslanie SMS správ o zmeškaných hovoroch v prípade nedostupnosti siete alebo vypnutého mobilného telefónu

Program MI (300 ks) obsahuje:

* mobilný internet s predplateným objemom dát 5 GB,
* po prečerpaní voľného objemu dát sa zníži prenosová rýchlosť, bez ďalšieho spoplatňovania prenesených dát

Program Data (100 ks) obsahuje:

* mesačný poplatok za SIM kartu zaradenú vo VPS,
* internet v mobile bez obmedzenia

Objem a minimálne požadované parametre mobilných zariadení:

Prémiové zariadenia k programu A s operačným systémom iOS (20 kusov):

* + operačný systém: iOS 17
	+ veľkosť displeja: minimálne 6,1“
	+ pamäť RAM: minimálne 6 GB
	+ užívateľská pamäť: minimálne 128 GB
	+ podpora 5G siete

Mobilné zariadenia vyššej strednej triedy (230 kusov):

* + operačný systém: minimálne Android 14 (minimálne 2x major update + bezpečnostné aktualizácie na mesačnej báze zdokladované výrobcom)
	+ procesor: minimálne osemjadrový
	+ veľkosť displeja: minimálne 6,4“
	+ pamäť RAM: minimálne 8 GB
	+ užívateľská pamäť: minimálne 256 GB
	+ podpora 5G siete

Mobilné zariadenia nižšej triedy (550 kusov):

* + operačný systém: minimálne Android 14 (minimálne 2x major update + bezpečnostné aktualizácie na mesačnej báze zdokladované výrobcom)
	+ procesor: minimálne osemjadrový
	+ veľkosť displeja: minimálne 6,4“
	+ pamäť RAM: minimálne 6 GB
	+ užívateľská pamäť: minimálne 64 GB
	+ podpora 5G siete

Mobilné zariadenie k pripojeniu do mobilného internetu (100 kusov)

* + podpora minimálne 4G siete